daffar, askorras, konvertydh\nKellylli o re a'n toulys kynsa displegys gans tus. An skeusen a-ugh a dhiskwedh dagyer dhyworth 2900 K.O.K.. An unn a-woles a dhiskwedh unn arnowydh (20ves kansvledhen).\nToulys yw taklow usys dhe wul oberow yn essa. Re dheuth ha bos toulys moy komplek dres termyn. An toulys kynsa a veu gwrys yn Oos an Men hag Oos Brons. Dres istori, pobel re wrug lies toul nowydh ha komplek.\nNebes ensamplow a doulys usys yn fenowgh hedhyw yw an morthol, an alhwedh know, heskennow, pal, pellgowser ha'n jynn-amontya. Taklow sempel avel kollell, pluvennow ha pluvennow plomm yw toulys ynwedh. An fust (gwelen po karrek usys avel arv dhe skwattya taklow) o onan a'n toulys kynsa gwrys gans tus.\nAn devnydh a bennfenten nerth kepar ha nerth mergh, gwyns po ethen a asas toulys moy komplek dhe wul lies kinda a stoffow. An Hweldro Dhiwysyansek a verkyas an devnydh a lies toul nowydh. Lemmyn, awtomatieth a styr dell yllir gul ober heb menystrans den, ow moghhe askorrans.\nNebes enevales re dhyskas fatell wra devnydh a doulys ynwedh. Milonydhyon re welas enevales owth usya toulys, ow komprehendya simes, apys, olifanses, ydhyn kepar ha brini, ha dowrgeun mor.\nNebes toulys chi\nBonobo ow 'pyskessa' rag termitow\nDowrgi mor owth usya karrek dhe derri krogen\nBrini Kaledonya Nowydh owth usya toulys\nChympansi a wra devnydh a doul kubek y'n arbrovji\nGorylla owth usya gwelen dhe vusura downder dowr\nOlifans ow lymna\nOlifans ow tasa stockys rag y asa drehedhes boos\nDiwettha golegyans an folen ma a veu an 19 Ebrel 2022, dhe 07:33.